L'Ajuntament coordina amb el CF Gandia la renovació de la gespa del Guillermo Olagüe
17 novembre 2023

## L'Ajuntament coordina amb el CF Gandia la renovació de la gespa del Guillermo Olagüe17 novembre 2023Última actualització: 17 novembre 2023

![](../gestion/img/533f35889771afc5196ea50e3ac7044047bd4a75dc33e6d5ca7df6e768722e2b.jpg)  
  

L'**alcalde de Gandia, José Manuel Prieto** i el **regidor delegat d'Esports, Jesús Naveiro** han mantingut una reunió amb Líbero Parri i José Manuel Traverre, en representació del **CF Gandia** amb l'objectiu de coordinar les actuacions necessàries per a renovar la gespa artificial del camp de futbol Guillermo Olagüe.

  
Durant la reunió s'ha acordat que aquesta intervenció, prevista inicialment per a aquest estiu per no interrompre la competició, _**"avance tot el possible atenent la petició del club d'avançar les obres realitzades"**_. Per això, l'Ajuntament ja té en fase molt avançada un projecte en què està previst invertir al voltant de **400.000 euros** i que inclou el **canvi de gespa artificial** i altres actuacions, com ara la **substitució de les canalitzacions i el sistema de filtració de l'aigua**.

  
Així mateix, s'ha acordat coordinar aquesta intervenció amb el transcurs de la temporada, que seguirà en marxa fins a mitjans de l'any 2024 i s'ha traslladat que _**"es buscaran solucions perquè els equips que utilitzen aquestes instal·lacions puguen continuar entrenant o disputant les trobades en altres espais, en cas que siga necessari quan comencen les obres"**_.

  
Durant la jornada, el regidor d'Esports, Jesús Naveiro, també s'ha desplaçat al camp de futbol Guillermo Olagüe, on estaven entrenant els jugadors del primer equip, per traslladar en primera persona la informació de la reunió.